Home » Hovedtelefoner og højttalere » Huawei AM61 xSport Bluetooth Headphones [TEST]\nRasmus Elm Rasmussen 27 marts 2018 Hovedtelefoner og højttalere 0 kommentarer\nHvis du skal løbe eller dyrke anden motion, er et par trådløse hovedtelefoner et must, så du opnår den fulde frihed. Hvis du ikke vil ofre store summer for dit træningsheadset (måske fordi du hurtigt slider dem op?), så er der heldigvis billige alternativer som dette sportsheadset med Bluetooth fra Huawei.\nTil en pris på kun 400 kroner er forventningerne ikke høje, men byggekvaliteten på Huawei AM61 xSport er i orden, og der medfølger forskellige øredutter og vinger, så du kan finde det rette fit til dine ører. På ledningen, der forbinder de to in-ear-hovedtelefoner, er der en fjernbetjening til at styre opkald og musik, volumenkontrol samt en mikrofon.\nSelve ørepropperne er også magnetiske, så de nemt kan kobles sammen, hvis du tager dem ud af ørerne og har dem hængene om halsen.\nRigtigt smart, så de ikke falder af. Selve lyden er fin med en god klarhed og bas. Vil du have flere detaljer i lyden, skal du nok ofre flere penge, men til prisen og løbeturen vil de fleste sikkert være tilfredse.\nSiden headsettet er lavet til sportsudøvelse kan det naturligvis også klare vand. Batterilevetiden er angivet til 11 timer, hvilket passede meget godt med vores oplevelse i testperioden.\nHuawei AM61 xSport Bluetooth Headphones\nHer er den bedste dagspris på Huawei AM61\nIn ears høretelefoner\nVind Netgear Nighthawk Pro Gaming WiFi Router XR500


Tom Harpoth 12. maj 2016 12. maj 2016 Film\nHeart of a Dog – en fortæller med et særligt talent\n∗ ∗ ∗ ∗ Anmeldelse af TOM HARPØTH\nLaurie Anderson bringer et personligt essay, som med udgangspunkt i beretningen om hendes terrier Lolabelles liv og død kommer omkring både førliv, nuliv og efterliv for både hunde og mennesker. En film, som er meget vanskelig at genrebestemme. En enestående og til tider underlig oplevelse, hvor Laurie Anderson selv optræder som fortællerstemmen, der kommenterer alt det, vi ser på skærmen. Der er ikke en fremadskridende handling og et egentligt plot i dette multimedie essay. Billedmæssigt føres vi gennem mange universer, nogle realistiske, andre ganske surrealistiske. Animationsbilleder, set gennem filtre. En meget personlig og genreoverskridende film.\nLaurie Anderson er et nysgerrigt menneske, som fabulerer over tilværelsens mange tildragelser, fra spredte barndomsminder til voldsomme oplevelser fra ungdommen, hvor hun blandt andet springer ud fra en swimmingpoolvippe, men ikke rammer vandet. Hun brækker ryggen i stedet og oplever eksistentielt vigtige momenter i helingsprocessen, hvor hun ikke spås mange chancer for at komme til at gå igen. Laurie Anderson stiller sig ikke tilfreds med den prognose.\nFilmen omspænder således liv og død, og centralt står hunden Lolabelles historie, som forbinder det hele. Denne hund tillægges mange egenskaber, og den modtager også klaverundervisning, da den i slutningen af filmen er ved at miste synssansen. Filmen citerer og kommenterer Ludwig Wittgensteins tanker om, hvorledes vi rent sprogligt kan skabe nye universer, og den citerer ligeledes Søren Kierkegårds tanker om, hvilken vej livet opleves og forstås. Laurie Andersons mand, Lou Reed, nåede også at komponere og indspille ”Turning Time Around”, som fuldender den multimediemæssige dimension og et af filmens hovedtemaer angående tid ved at blive spillet, mens rulleteksterne forbereder os på afslutningen af filmen.\nFilmen har premiere den 12. maj, og hvis man ønsker at komme til premieren i Grand Teatret, kan det ske i forbindelse med et Politiken Plus arrangement. Laurie Anderson vil selv være til stede, og efter filmen vil Henrik Palle fra Politiken styre en debat med instruktøren.\nInstruktion: Laurie Anderson\n← H.C. Andersens Samlede Eventyr tilbage på Mungo Park


Det hvide bånd – Premiere 14/01/2010 – Filmmagasinet Nosferatu\nArkiv 14. januar 2010 Anmeldelser\nDet hvide bånd – Premiere 14/01/2010\nRyggene af 5 af Eichwalds "uskyldige" børn. Foto: Camera Film\nUndertitlen til Michael Hanekes seneste film, vinderen af den gyldne palme sidste år, lyder ganske uskyldigt: En tysk børnefortælling. Men hvis nogen skulle foranlediges til at tro, at Haneke på sine gamle dage(manden er efterhånden blevet 67) , er blevet en hyggelig gammelfar, der som en mandlig version af Astrid Lindgrens fortæller eventyr a la Alle vi børn i bulderby, ja så er man ikke alene gået galt i biografen. Faktisk er man nok bedre tjent med at blive helt væk, hvis man har sin barnetro kær, for sjældent har den østrigske instruktør været mere bidende dystopisk i denne fortælling holdt i sort/hvid om nogle mystiske hændelser i den lille tyske landsby Eichwald i starten af det 20. Århundrede.\nI starten er kun ordet. Fortællerens. Tøvende fortæller han(Ernst Jacobi) om dengang han som ung lærer boede i den gudfrygtige by Eichwald. Faktisk er han ikke bare tøvende, han pointerer sågar, at store dele af historien er baseret på det han husker gennem hukommelsens selektive si og hörensagen.\nSåledes advaret fortæller han om den dag, da byens læge(Rainer Bock) kommer slemt til skade, da han falder fra sin hest. Det viser sig, at nogen har spændt en stålwire ud på vejen foran hesten. Ved åstedet indfinder sig også en del af byens børn leddet af præstens ældste datter Klara(Maria-Victoria Dragus).\nSnart følger flere mystiske hændelser, hvor en bondekone dør af en arbejdsulykke på baronens savværk. En hændelse der udløser en hævnaktion fra sønnen og faderens efterfølgende selvmord. Altid er børnene i nærheden og da en handikappet dreng findes mishandlet falder hovedpersonens mistanke på børnene.\nEr Det hvide bånd så en arthouse instruktørs version af en krimi, der som Roman Polanskis Chinatown uden illusioner beskriver et samfunds korrupte tilstand, krydret med film noirens typiske fortællerstemme?! Svaret er på en måde ja og nej. De ovennævnte elementer bruges af instruktøren, til at inddrage og engagerer publikum i filmens handling, der aldrig har travlt, men langsomt opruller byens hierarkier og den stille terror der hersker. I symbolske sidehistorier ser vi hvorledes baronen udnytter bønderne til de dør. Hvordan præsten disciplinerer sine børn ved at udstyre dem med hvide bånd om armen, som påmindelse om den uskyld de skal (gen)finde. Lægen, der vulgært i bogstaveligt og konkret betydning tilsviner sin husholderske på det groveste. Her bevæger filmen sig mere over i det allegoriske terræn, der er guf for kulturhistorisk interesserede som undertegnede.\nDen strenge pastor i filmens mest kærlige øjeblik(!). Foto: Camera Film\nHaneke har selv udtalt at han med Det hvide bånd ikke har været interesseret i at lave en film om årsagerne til tysklands udvikling henover 1. Og frem imod 2.verdenskrig og nazismen. Han er mere interesseret i at plante spørgsmålstegn i hovedet på tilskueren end at give nemme og færdige svar. Denne anmelder kunne med den historiske viden om hvad der siden skete, ikke lade være med at drage sine analogier når filmens blonde og dydigt tavse børn, der måske, måske ikke lemlæster byens handikappede dreng, til nazisternes senere forfølgelse af alt fra jøder til retarderede. Her synes vejen fra det hvide til det røde bånd med det nok så berygtede svastika meget kort.\nStyrken ved Det hvide bånd er at denne tolkning blot er en af mange, man tænker videre over efter filmen. Er denne dystopiske børnefortælling Hanekes måde, at genfortælle Freuds pointe om, at mennesket er en Homo homini lupus: En ulv imod andre mennesker!? Eller er det den lige så dystre bibelske tolkning at ”fædrenes synder hjemsøger børnene”, der er på spil?. Svarene giver langt fra sig selv, og hvis man genkalder sig fortællerens formaninger fra starten, bliver selve hans (selv)portræt og fortælling draget i tvivl. Kan vi overhovedet stole på og lære af historien? En ting er denne anmelder i hvert fald sikker på. Det hvide bånd er et mesterværk, der for altid vil frarøve enhver tro på at ”I gamle dage var alting meget bedre end i dag”!\nPosted in Anmeldelser and tagged 1. verdenskrig, Den gyldne palme, mesterværk, Michael Haneke, misantropi, nazisme, sort/hvid, tysk film. Bookmark the permalink.


tagpaptag pris - Bygliga\nHvad koster et nyt tagpaptag ?\nEn af de meget populære tagtyper er tagpap, som også af nogle bliver kaldt selvbyggerpap, det har en særdeles god holdbarhed, er let at arbejde med og så er det ovenikøbet et prisvenligt tag.\nMange vælger at bruge tagpap til boligen, men det er lige så anvendeligt til sommerhuse, pavilloner, garager, skure mm. kortere sagt tagpap passer til de fleste slags tag.\nFå pris på dit nye tagpaptag Nemt og hurtigt\nEn tagpap pris vil variere fra opgave til opgave da der er flere faktorer der spiller ind på den endelige tagpaptag pris, det kan blandt andet være:\nAntallet af m2 tag der skal lægges tagpap på\nEr der vinkler på taget?\nHvor mange udluftningsventiler er der?\nEr det et eller flere plans hus?\nHvad er håndværkernes pris for monteringen af dit tagpap tag?\nLægger du evt. selv taget?\nVælger du billigt tagpap?\nOm du vælger krydsfiner eller tagbrædder som underlag\nDin pris for tagpap inklusive monteringen vil ofte være:\n1 lags tagpap inkl. Montering ligger omkring 1250 kr. pr m2\n2 lags tagpap inkl. Montering ligger omkring 1550 kr. pr m2\nUdregn tagpap priser for dit eget tag\nHvis du gerne vil regne ud hvad din pris på tagpap vil blive for dit hustag, skal du altså udregne antallet af m2 dit hustag er på.\nDu tager tagets længde, ganger det med tagets højde og resultatet ganger du med 2\nDet vil altså sige, hvis dit tag er 14 meter langt og 6 meter højt = 84 x 2 = 168 m2.\nHerefter ganger du så tagpap pris pr m2 med 168 m2, eller det antal m2 dit tag er.\n1 lags tagpap inkl. Montering på 168 m2 tag vil koste omkring 210.000 kr.\n2 lags tagpap inkl. Montering på 168 m2 tag vil koste omkring 260.400 kr.\nHvis der er flere kviste, udluftningsventiler, vinkler mm. på dit tag stiger prisen muligvis og omvendt hvis du får en god pris på pålægning af tagpap, kan prisen blive lavere.\nHvad er tagpap lavet af\nMan kan let komme til at tro, at et tag af tagpap bare er et tag der er belagt med pap og dermed hurtigt bliver slidt og ikke kan holde vand og vejr ude af huset, sådan var det også engang.\nMen i dag er tagpap et langt mere solidt materiale og består af en kerne der er lavet af polyesterfibre, omkring denne kerne er der lagt et lag af bitumen, bitumen er en blanding der består af asfalt der er blandet op med en syntetisk gummi.\nDenne blanding gør at tagpap ikke alene er et stærkt og solidt tag, det er også et tag af et materiale der er blødt og nemt at arbejde med.\nFaktisk er det efterhånden 20 – 30 år siden man begyndte at lave tagpap på den nye måde, hvilket var tiltrængt da forsikringsselskaberne ikke længere ville forsikre huse med tagpap da det alt for ofte endte med at blive utæt, hvilket så betød at ingen ville bruge tagpap til bygninger dengang.\nI dag er det en helt anden sag, og tagpap kan let måle sig med mange af de andre tagtyper.\n1 lag eller 2 lag tagpap\nDet bedste valg du kan træffe, er tagpap lagt i to lag, på den måde sørger du for at det bliver ekstra modstandsdygtigt overfor især vand men også vind, sne, hagl og alle andre vejrforhold.\nHvis du vælger kun at bruge et lag tagpap skal det lægges lodret.\nMen vælger du to lag tagpap skal du lægge det første lag altså det nederste lag vandret for derefter at lægge det øverste lag tagpap lodret, så de to lag ligger på tværs af hinanden og skaber et solidt tag.\nHvor længe holder tagpap.\nI dag hvor tagpap er lavet af langt bedre materialer vil du kunne regne med at dit tagpaptag kan holde op til 50 år.\nDen lange Levetid på tagpap taget forudsætter selvfølgelig at taget ikke bliver udsat for ekstreme forhold, at taget løbende vil blive vedligeholdt, at underlaget er godt og sundt, ligesom det også er vigtigt at taget er lagt helt rigtigt.\nLevetiden kan også blive afkortet hvis der bliver gået på taget.\nVedligehold dit tagpaptag\nEt tagpaptag kan have brug for en kærlig hånd en gang imellem og derfor er det også vigtigt at du holder øje med tagets stand et par gange hvert år, gode tidspunkter er foråret når frosten har sluppet og efteråret når bladene er faldet af træerne.\nDet er en god ide´ at feje taget så blade og andet snavs ikke får lov til at ligge og holde unødigt længe på fugten.\nUndersøg om taget har taget skade af vinterfrosten.\nRens tagrender og nedløbsrør så vandet får frit løb\nUndersøg tagets kanter og inddækninger, efterse kanterne for revner og om kanterne stadig sidder godt fast.\nEfterse tagets fuger, er de stadig hele eller er der behov for en genopfriskning.\nEr der behov for reparationer på taget er det altid en god ide´ at få en tagdækker til at foretage en tagrenovering, så du er sikker på at taget er i sin bedste stand igen efter tagrenoveringen.\nDe største fordele ved at vælge pålægning af tagpap på taget, er at du har et tag der holder meget længe samtidig med at tagpap er en billig tagløsning, der er let at arbejde med og let at vedligeholde.\nDer er flere tagpap fordele, blandt andet:\nTagpap egner sig til alle former for tagløsninger, lige fra flade tage til højere hældninger på taget.\nDet er let at opsætte og den selvklæbende tagpap gør det endnu nemmere.\nEt tagpaptag der er monteret rigtigt, har en meget lang levetid.\nEn økonomisk løsning til dit tag.\nDu kan vælge mellem flere farver tagpap bl.a. grøn, rød, grå og sort.\nHusets tag får et rent og glat udtryk med tagpap.\nGør det selv tagpaptag\nDet er muligt selv at montere tagpap på sit tag, det kan dog godt kræve en vis håndværksmæssig snilde da det kræver at alle tagpap baner bliver lagt korrekt, og vælger du tagpap der har brug for at blive brændt på, er det heller ikke helt ufarligt.\nDet er også altid en god ide´ at undersøge med dit forsikringsselskab om det nu er en god ide´ at du selv lægger tagpap på dit tag.\nMen faktisk er der lavet tagpap der er selvklæbende, den selvklæbende tagpap gør det noget nemmere at arbejde med taget selv, da der ikke kræves en brænder til arbejdet, i stedet bliver tagpappets kanter klæbet sammen, så det er vandtæt.\nØnsker du den selvklæbende tagpap version, ved vi at mange er glade for Icopal tagpap.\nInden du kaster dig over opgaven så husk det er nemmest selv at lægge tagpap på mindre tage, så hvis det er hele dit hus der skal beklædes med tagpap, er det ofte bedst at få en professionel tagdækker til at udføre arbejdet.\nHvis du ønsker at få en tagdækker til at udføre arbejdet, kan du lidt længere nede på siden læse om hvordan du finder en tagdækker til den bedste pris og hvordan du får et godt tilbud fra en tagdækker.\nKaster du dig ud i projektet selv er det nemt at bestille tagpap her.\nFå en god pris på dit tagpap tag.\nNår man gerne vil hyre håndværkere til et projekt, er det fristende bare at takke ja til den første der giver et tilbud på den opgave man gerne vil have udført, men faktisk kan der være en del penge at spare ved at indhente priser fra flere håndværkere.\nHver håndværker og hver håndværksfirma fastsætter nemlig deres egne priser og løn for at udføre et stk. arbejde og derfor kan prisen være ret forskellig.\nDette gælder selvfølgelig også for tagdækkere, derfor er det en god ide´ at finde frem til flere tagdækkere i dit nærområde, kontakte dem med de vigtige informationer om det tagpaptag du ønsker at få lagt, så de kan give dig deres bud på prisen.\nFå et godt tilbud på dit tagpap tag\nDet er selvfølgelig en ret tidskrævende og måske også lidt kedelig proces at indhente flere priser på at få lagt nyt tag, derfor har vi heldigvis også en anden mulighed du kan benytte dig af.\nHos 3byggetilbud har de i de sidste to årtier arbejdet med at indhente tilbud fra forskellige håndværkere i hele landet, hvilket de har en virkelig god succes med, og ofte ender de med at finde de bedste tilbud da håndværkerne kender dem og ved at der er konkurrence om at få opgaven.\nHvis du klikker dig videre herfra Bestil tilbud vil du møde en lille formular som du kan udfylde med alle de vigtige informationer om dit tagpaptag, så vil du også få muligheden for at benytte dig af deres erfaring og store kontaktflade.\nOg hos 3byggetilbud skal du heldigvis kun udfylde formularen en gang, og det tager ikke lang tid.\nNår formularen er udfyldt, vil den blive videresendt til de tagdækkere der er i området hvor du bor, derefter vil de så sende deres tilbud tilbage.\nEfter to til tre hverdage vil du så have modtaget tre forskellige tilbud på lægningen af dit tagpap tag, så du i ro og mag kan gennemgå dem derhjemme, og se om der ikke er et af dem du synes om.\nDet er selvfølgelig helt gratis og ganske uforpligtende for dig at benytte dig af denne mulighed, så hvis der mod forventning ikke er et tilbud du synes om, kan du straks lede videre igen.\nEr tagpap billigere end tegl?\nJa et tagpaptag er helt sikkert meget billigere end et tegltag.\nEt tagpaptag vil koste:\n1 lags tagpap inkl. Montering på 168 m2 tag koster omkring 210.000 kr.\n2 lags tagpap inkl. Montering på 168 m2 tag koster omkring 260.400 kr.\nEt tegltags tag vil koste\nTegl inkl. Montering på 168 m2 tag koster omkring 336.000 kr.\nHvorfor 2 lag tagpap?\nDet er en god ide´ at lægge to lag tagpap da det dermed vil blive endnu mere modstandsdygtigt overfor vind og vejr.\nLægger du tagpap på et tag hvor hældningen er fra 1.20 og ned er to lags tagpap en endnu bedre ide´ da vandet vil have en tendens til at blive længere på taget.\nNår man lægger to lag tagpap lægger man det første lag vandret og det næste lag lodret så taget på den måde er helt dækket ind og der er ingen svage steder hvor vandet kan trænge ind.\nKan man selv lægge tagpap på?\nDu kan godt selv lave en tagpapbelægning på dit tag, før i tiden krævede det en del mere udstyr blandt andet en brænder, så der var det ikke helt ufarligt.\nI dag er det muligt at få selvklæbende tagpap hvor kanterne klæber sig sammen, så det er meget nemmere.\nDog er det nemmest på mindre tag som f.eks. garage og skur da store tag, kræver en del mere håndværksmæssig snilde, for at gøre det helt tæt ved alle kanter mm.\nHvem lægger tagpap?\nI dag kan man godt selv lægge tagpap, dog skal man være helt sikker på at evnerne rækker til at gøre tagpaptaget helt tæt overalt så man undgår vandskader.\nVil man gerne hyre en professionel til at pålægge tagpappet er det en tagdækker du skal finde.\nNæsteKan man lydisolere med flamingoNæste


Indberetning for kommuner\nHer tilgår du den årlige indberetninger af registreringspligtige uddelinger til kommuner fra varme- og elvirksomheder.\nDu finder ligeledes vores vejledning i, hvordan indberetningen skal foregå.\nKommunernes indberetning skal ske i henhold til bekendtgørelse om kommuners indberetninger og erklæringer efter elforsyningsloven §§ 37 og 37 a og varmeforsyningslovens §§ 23 l og 23 m (indberetningsbekendtgørelsen).\nEfter indberetningsbekendtgørelsen skal samtlige kommuner hvert år:\nindberette værdier modtaget fra kommunens energivirksomheder samt\nfremsende en af kommunens revisor afgivet erklæring om rigtigheden og fuldstændigheden af kommunens indberetning og erklæring.\nNy digital blanket til indberetning af værdier\nForsyningstilsynet har i 2022 udarbejdet en ny digital indberetningsblanket.\nIndberetningsblanketten kan tilgås via virk.dk ved at trykke på linket herunder:\nDet er fra 2022 ikke længere muligt at sende indberetninger med E-mail til Forsyningstilsynets digitale postkasse.\nDen nye indberetningsblanket minder meget om den tidligere. På virk.dk får du en grundig indføring i, hvordan den digitale blanket udfyldes. Herunder skal derfor blot nævnes et par ændringer, som kommunen skal være særlig opmærksom på i den digitaliserede blanket:\nDer skal anvendes nem-login for at kunne tilgå blanketten.\nKommunen finder sine tidligere anmeldte anlæg i en drop-down menu i blanketten. Blanketten giver mulighed for tilføjelse, redigering eller fjernelse af anlæg.\nDe kommunale solcelleanlæg har nu fået sin egen indberetningsfane.\nFanen vedr. angivelse af fælles-kommunalejede virksomheder er udgået. Nu skal disse blot angives, hvis virksomhederne falder under kategorien § 3, stk. 2 og 3 anlæg eller § 4, stk. 2 anlæg.\nForsyningstilsynet har gjort det nemmere for kommuner at indberette en indberetning uden rådighedsbeløb. Vælg da ”nej” til spørgsmålet i pkt. 3.2, 4.2 og 5.2.\nUnderskrift af blanketten foregår nu digitalt. Se nærmere i punktet nedenfor.\nI den digitale indberetningsblankets pkt. 7 skal angives e-mail adresse til den person i kommunen, som er forpligtet til at underskrive blanketten. Den pågældende person vil efterfølgende få tilsendt et direkte link til underskrift og gennemgang af blanketten. Indberetningen til Forsyningstilsynet sker først, når blanketten er underskrevet.\nHusk, at indberetningen skal være Forsyningstilsynet i hænde senest den 1. februar 2022, jf. bekendtgørelse nr. 1624 om kommunale indberetninger og erklæringer efter elforsyningsloven og varmeforsyningsloven § 3, stk. 1.\nI pkt. 8 skal indberetter angive sin egen mail til brug for kvittering af indberetning og kopi for kvittering af underskrift. Når blanketten er underskrevet, vil indberetter få orientering herom pr. mail samt modtage en kopi af den endelige indberetning.\nSom en hjælp til indberetning har vi her nedenfor vedlagt det påmindelsesbrev, som udsendes til kommunerne 6. januar 2022. I brevet kan du læse meget mere om udfyldningen af den nye digitale blanket.\nDu finder ligeledes den standard-revisorerklæring, som skal udfyldes og indsendes til Forsyningstilsynet 1. september. Pt arbejder vi på at få lavet en digital revisorerklæring, som skal tages i anvendelse fra 2022. Kommunerne vil modtage en påmindelse om dette i august måned.\nVi har samlet nogle af de oftest stillede spørgsmål vedrørende reglerne for den kommunale indberetning her:\nOfte stillede spørgsmål om indberetning af værdier\nOfte stillede spørgsmål om revisorerklæring\nVærdier: 1. februar 2022\nRevisorerklæring: 1. september 2022\nLouise Mary Hansen:\n41 71 54 02


Kolding overvejer anke over Irming-karantæne - Avisen.dk\nKolding overvejer anke over Irming-karantæne\nLandstræner Ulrik Wilbek, der er ved at forberede landsholdet til EM i januar, kalder det en katastrofe, at Kasper Irming på grund af karantænen ikke får kamptræning i næsten en måned. Foto: AP/Joerg Sarbach / POLFOTO\nLandsholdsbacken Kasper Irming har fået tre dages karantæne for sit røde kort i sidste weekends ligakamp. KIF Kolding overvejer anke.\n5. november 2011 10:24\nI begyndelsen af næste uge vil KIF Kolding beslutte, om klubben vil anke den hårde dom på tre spilledages karantæne, som Dansk Håndbold Forbunds disciplinærudvalg i går gav Koldings højre back Kasper Irming.\nLandstræner Ulrik Wilbek er dybt forundret over den hårde straf til landsholdsbacken, og siger til TV2 Sporten, at han slet ikke kan have med de regler at gøre.\nKasper Irming får den hårde straf som følge af sit røde kort i sidste minut af ligakampen mod Team Tvis Holstebro i lørdags, hvor han "kantede" en modspilller i kontraløb.\nIfølge Dansk Håndbold Forbunds disciplinærudvalg er det en skærpende omstændighed, at Kasper Irming fik et lignende rødt kort for knap et år siden i pokalsemifinalen for sin tidligere klub Aarhus Håndbold.\nKarantænen betyder, at KIF Kolding må undvære Kasper Irming mod Skjern Håndbold i Herning på lørdag, samt i udekampen mod Skive søndag den 20. november og hjemmekampen mod Aarhus Håndbold onsdag den 23. november.


DR får medhold i pressenævnssag om ’Detektor’-indslag | Nyt fra DR | DR\nDR får medhold i pressenævnssag om ’Detektor’-indslag\nEn professor havde klaget over to indslag i ’Detektor’, men Pressenævnet mener ikke, der er grund til at kritisere DR.\nDet er Kristoffer Eriksen og Camilla Stampe, der er værter på ’Detektor’, som Pressenævnet ikke finder grund til at kritisere. (Foto: Bjarne Bergius Hermansen)\nPressenævnet mener ikke, at der er grund til at kritisere DR’s ’Detektor’-redaktion for to indslag, som blev bragt i DR2-programmet den 22. februar og 19. april. Efter indslagene klagede professor Ask Elklit fra Syddansk Universitet over dem begge - men i en afgørelse, der netop er kommet fra Pressenævnet, får han ikke medhold. Pressenævnet mener ikke, at der er grundlag for at kritisere DR’s handlemåde i kontakten med ham i forbindelse med indslagene.\nDet er nævnets opfattelse, at i de tilfælde, hvor skrevne medier efter en telefonsamtale kunne have bragt en udtalelse som citat, kan elektroniske medier også bringe et uddrag af optagelsen som lyd\nProfessoren mente blandt andet, at det var i strid med god presseskik, at DR offentliggjorde de indledende sekunder af et interview med ham i ’Detektor’ den 22. februar, fordi han allerede havde svaret på flere spørgsmål, inden han blev fortalt, at interviewet blev optaget på bånd.\nHer er Pressenævnets vurdering, at der ikke var tale om skjulte optagelser, da lydoptagere er et journalistisk arbejdsredskab, og da journalisten havde præsenteret sig som DR-journalist.\n”Det er nævnets opfattelse, at i de tilfælde, hvor skrevne medier efter en telefonsamtale kunne have bragt en udtalelse som citat, kan elektroniske medier også bringe et uddrag af optagelsen som lyd,” skriver Pressenævnet i sin afgørelse.\nAsk Elklit klagede også over, at der var klippet i hans kommentarer, men her mener Pressenævnet ikke, at DR overskred rammerne for redaktørens redigeringsret.\nMente det var manipulerende\nIndslaget den 19. april i år var en opfølger på ’Detektor’ fra den 22. februar. Indslaget handlede om, at over mange i 7. klasse har været udsat for kærestevold, og ligestillingsministeren kaldte det for ”en syg ungdomskultur”.\nHer fandt Ask Elklit, DR’s indslag for ”manipulerende” og ”perspektivforvrængende”, ligesom han mente, han blev sat under et pres af DR, fordi han ikke ville udlevere en bestemt forskningsartikel, som var til såkaldt review (vurdering) hos et engelsksproget, videnskabeligt tidsskrift. Her lykkedes det dog – blandt andet ved hjælp af aktindsigt – at opspore artiklen.\nPressenævnet mener dog ikke, der er grund til at kritisere DR, da DR ikke havde fået et klart svar på, hvornår artiklen faktisk ville blive udgivet, og da ’Detektor’-indslaget omtalte og kritiserede, at det ikke havde været muligt for DR at få dokumentation for konklusionerne.\n”Det er ikke dokumenteret over for Pressenævnet, at DR’s tiltag har påvirket den konkrete videnskabelige artikel i en negativ retning,” skriver nævnet i sin afgørelse, hvor man også understreger, at man heller ikke har fået oplysninger om, at det pågældende indslag skulle have indeholdt ukorrekt information om forløbet mellem DR og Ask Elklit eller om de videnskabelige resultater, der blev omtalt.


De fleste netshops tildeler nu om dage diverse leveringsløsninger. En af de mest benyttede er i vore dage pakkeshops, hvor du kan afhente de købte produkter den dag der passer dig. Leveringsmetoden er nemlig i høj grad smart, samt tit desuden den mindst kostelige fragttype ved køb af .\nDu bør tillige påtænke at få produkterne sendt til din lejlighed eller hus eller til dit arbejdes adresse. Fragtmetoden bliver som oftest en smule mere pebret, men ligeledes temmelig fremkommelig. Den mindst kostelige leveringsmulighed vil dog altid være at du selv henter pakken, men den mulighed betinges af at du befinder dig med kort afstand til internet forretningens hjemsted.\nLeveringsdygtigheden på er jo rigtig vigtig i tilfælde af at du har behov for din pakke om et øjeblik, og derfor er det faktisk centralt at man kontrollerer den estimerede leveringstid for det vedkommende produkt.\nEn del online butikker lover levering efter en enkelt hverdag på mange af deres varer, eksempelvis , hvilket forudsætter at ordren aflægges forinden et fast klokkeslæt, sådan at de garanteret kan nå at få de nye varer sendt afsted forinden logistikpersonalet får fri.\nEn hel del netbutikker præsterer levering uden omkostninger, men undertiden er det under forudsætning af at du køber for en fastsat sum. Ellers kan man gribe den mest prisbevidste leveringsmanér, som oftest – ligegyldigt om du bor nær Næstved, Frederikssund eller Helsinge – er at få dem til at bringe ordren til et afhentningssted.\nDet er i dag særligt ukompliceret for internetbrugere at finde de bedste priser hos flere internet foretagender, og så har langt de fleste internet outlets set sig nødsaget til at nedsætte priserne på deres varer – til drenge og piger, og tillige også til kvinder og mænd – enormt, og endda nogle gange præstere gratis levering.\nDog kan det til hver en tid blive udbytterigt at sammenligne forskellige internet butikker efter rabatkoder på inden du gennemfører dit køb, så man ikke er i tvivl om at modtage den mindst kostelige pris.\nDu skal imidlertid være obs på, at hvis en online forretning udbyder varer for en udsalgspris som virker ufattelig gunstig, så er det for det meste være et bevis på en fup online shop. Kortkøb er ikke desto mindre indbefattet af et lovbud, der forsvarer os overfor falske internet firmaer.\nGenerelt tilråder vi bestillinger med kort eller mobilbetaling. Som en anden løsning bør du anvende et afbetalingstilbud som f.eks. ViaBill, når du foretrækker at klare beløbet senere.\nInden nogen handler i en e-butik kunne man uden tvivl studere butikkens forretningsbetingelser, dog er det i mange tilfælde en omfattende opgave.\nEt andet alternativ er at se om e-forretningen er e-mærke godkendt, som almindeligvis er en tilkendegivelse af at e-handlen accepterer de opstillede regler, udover at den jævnligt monitoreres af fagfolk der har megen viden om de gældende regulativer. Dette er en god mulighed for en håndsrækning, hvis du oplever dilemmaer i forbindelse med din shopping.\nFor øvrigt foreslåes det at køberen er vidende om de væsentligste reglementer gældende for ordren, f.eks. hvilken ombytningsrettighed online shoppen tilbyder. På grund af dette er det også vigtigt, at man når som helst sikrer ens e-mail kvittering, så man senere vil kunne dokumentere ordren af , uden hensyn til om du er på udkig efter produkter til en pige eller dreng.\nTrustpilot tilbyder ganske habile løsninger til at granske en længere række forhenværende køberes bedømmelser og derved er det klogt, at du iagttager e-forretningens bedømmelser af før du shopper.\nFacebook indebærer ydermere forholdsvis ønskværdige chancer for at få et kig ind i e-butikkens kundetilfredshed. Herinde møder vi faktisk forhandlere på nettet som tilbyder folk at give en vurdering af ordreforløbet, hvilket ligeledes burde benyttes til vurdering af tilfredsheden hos kunderne.\nDenne side er reklamefinansieret. Vi har et fast samarbejde med adskillige online outlets når vi promoverer forretningernes varer, og får honorar ifald de besøgende vi sender videre fuldfører en transaktion.\nFakta angående tilbud og online firmaer ajourføres tit, men der tages forbehold for ændringer der potentielt er lavet siden sidste opdatering af de anvendte oplysninger.


Så begynder det så småt… « Birdingfaroes\nSå begynder det så småt…\nApr11 by birdingfaroes\nI dag blev jeg ringet op af en fisker, der er på en båd 27 sømil vest for Suðuroy. Han havde set tusindvis af gæs trækker over både. Desuden var der landet en masse småfugle og endnu flere var trukket forbi – og så var der forøvrigt en lille hvid hejre der havde sat sig på båden. Den var blevet affotograferet med mobil, og han prøvede at sende fotos til mig, men det lykkedes ikke. Det tyder mest på en silkehejre, men der har været sydvestenvind, så måske er det noget endnu sjovere?\nJeg var selv en kortere tur i dag på Eysturoy. Det gav lokalhits i form af et par knarænder. Desuden sås islom, 6 nordlapper i sommerdragt, 5 hvinænder, 13 troldænder, 2 krikænder, 4 fiskehejrer, rødben, 5 havlitter, lidt vindrossler, en hvidvinget måger og så den mystiske sandsynlige grå x sølvmåge i Fuglafirði.\nGrå x sølvmåge?\nSå der er kommet fugle – og hittet er derude!\n← En god dag…


Skud-drama ved Tivoli: - Politiet skulle skyde mig i hovedet – Ekstra Bladet\n6. jul. 2018 kl. 21:55\nSkud-drama ved Tivoli: - Politiet skulle skyde mig i hovedet\n50-årig forsøgte 'suicide by cop' og politiet affyrede 10 skud mod ham. Nu er betjentene helt renset\nVideo optaget kort efter skyderiet. (Foto: Privat/Jakob Jørgensen/Kenneth Meyer)\nMed et selvmordsbrev i lommen på sin jakke og en revolver i hånden, gik en 50-årig mand hen til to tilfældige politifolk ved Tivoli i København og sigtede på den ene betjents nakke med revolveren.\nDen 50-årige ønskede at begå selvmord, og han håbede, at politifolkene ville skyde ham direkte i hovedet, såkaldt 'suicide by cop'.\nBetjenten, der blev sigtet på, forsøgte først at vriste revolveren fra den 50-årige, der under håndgemænget affyrede mindst et skud med revolveren.\nUnder hele episoden affyrede han seks skud med revolveren, som senere viste sig at være en gas- og løsskudspistol.\nMen både betjentene og flere chokerede vidner på H.C. Andersens Boulevard var overbeviste om, at det var en skarpladt revolver, og at manden var ude på at dræbe politifolkene.\nSå betjentene trak deres pistoler og affyrede samlet 10 skud mod revolver-manden.\nPolitiet dræbte 48-årig i nødværge: Han var fascineret af politimord\nHan blev ramt af et skud i venstre lår og et i brystkassen og blev svært kvæstet, men han overlevede.\nPolitiet handlede korrekt\nSkudepisoden skete den 2. juni sidste år cirka kl. 17.35, og i dag har Statsadvokaten i København besluttet, at de to politifolk handlede resolut og helt korrekt.\nSamme konklusion er Den Uafhængige Politiklagemyndighed kommet til.\nHer står politiet med den 50-åriges revolver. Det viste sig at være et løsskuds-våben, men det vidste betjentene og vidnerne ikke, da der blev affyret seks skud fra revolveren. Foto: Kenneth Meyer\nBetjentene opfattede, at de var i livsfare. Det gjorde vidnerne også, og der var ikke mulighed for først at give advarselsråb eller varselsskud, inden den 50-årige blev skudt. Det var nødvendigt, at revolver-manden blev stoppet øjeblikkeligt, siger Statsadvokaten.\nDen ene betjent affyrede seks skud uden at ramme. Hans kollega affyrede fire skud og to af dem ramte den 50-årige. Han blev skudt på tre til fem meters afstand.\nDerfor blev 20-årig skudt af politiet\nDe to politifolk havde netop standset to motorcyklister på H.C. Andersens Boulevard og var optaget af at tjekke personerne, da den 50-årige så chancen for at bruge betjentene som sit selvmordsredskab.\n'Ville skydes i hovedet'\nEkstra Bladet har tidligere beskrevet, at han var iført skudsikker vest, da han trak revolveren og gik hen mod betjentene:\n'Han har herom nærmere forklaret, at det var meningen, at politibetjentene skulle skyde ham i hovedet,' skriver Den Uafhængige Politiklagemyndighed i sin redegørelse.\nHans forklaring understøttes af det selvmordsbrev, der blev fundet i hans jakke. Betjentene og vidner har forklaret overfor DUP´en, at de opfattede våbnet som ægte, og at 'manden ønskede at dræbe politimanden'.\nMystik om skud-drama ved Tivoli: Nu er der opsigtsvækkende nyt\nAdvokat Martin Cumberland, der er advokat for den ene af de to politifolk, siger, at Statsadvokatens afgørelse er som forventet.\n- Det er en klokkeklar frifindelse, og Statsadvokaten skriver, at der intet er at bebrejde politiet, siger advokaten.\nEfter flere lignende episoder, hvor selvmords-kandidater har angrebet betjente med våben for selv at blive skudt, siger Martin Cumberland, at det er helt urimeligt at udsætte politifolk for den situation.\n- Det er lige så egoistisk og vanvittigt som at hoppe ud foran et tog - men når politiet skyder, vil der også altid være en risiko for, at uskyldige kan blive ramt, siger advokaten.\nForældre skulle ikke finde ham død: Pistolmand ville skydes af politiet\nSiden 2011 har der været mindst fire episoder med 'suicide by cop'.\nStraks efter skudepisoden slog betjentene alarm og gav den 50-årige førstehjælp sammen med en læge, som tilfældigt var i nærheden.\nDen sårede blev kørt på Rigshopitalets traumecenter og opereret. Det ene skud ramte rygmarven med risiko for varige mén til følge.\nDagen efter blev den 50-årige varetægtsfængslet i dommervagten 'in absentia' for trusler mod politiet. Den sag venter angiveligt stadig på at blive afgjort.


Pyntelister | Louis Motorrad - Beklædning og teknik\nStartside / Magazine / Til maskinen / Gør-det-selv-tips / Pyntelister\nPyntelister til MC-fælge\nSelvklæbende pyntelister på fælgen giver din MC et friskt pust af farve, fremhæver konturerne, understreger formen og giver hurtigt dit køretøj et individuelt look.\nAnbringelse af pyntelister på fælge\nVariant 1: Anbringelse af tape fra rulle – sådan er det gjort\n01 – Rens fælgen, og sørg for at fjerne fedt grundigt\n02 – Bøj applikatorens styreskinne, så den passer til fælgen\n03 – Før tapen ind i den smalle slids\n04 – Træk beskyttelsesstrimlen af\n05 – Trådning af klæbebånd\n06 – Skær den overlappende tape af\n07 – Stick på den anden side af fælgen\n08 – Udsmykke andre køretøjsdele\nVariant 2: Anbringelse af striber, der er formet på forhånd – sådan er det gjort\n01 – Klip klistermærkets dele fra hinanden\n02 – Sæt den første del på, træk beskyttelsesfilmen af, og klæb delen fast\n03 – Træk husholdningsfilmen af\n04 – Træk husholdningsfilmen af\nSelvklæbende (fælg-) pyntelister giver din MC et friskt pust af farve, fremhæver konturerne, varierer kedelige arealer, understreger formen og giver hurtigt dit køretøj et individuelt look til en lav pris. Den lysende effekt gør desuden køretøjet mere synligt i trafikken og hjælper dermed den passive sikkerhed. Pyntelisterne til fælgen findes enten som fælgtape på rulle, der anbringes på fælgkanten med et lille monteringsværktøj (applikator) eller som færdige, formede klistermærker. At anbringe tapen fra rulle kræver lidt fingersnilde, men som styling passer den bedre til f.eks. køretøjer i klassisk stil og kan også anvendes til at pifte andre områder af motorcyklen op med. Klistermærker, der er formet på forhånd, egner sig på grund af deres look især godt til sportsmaskiner.\nForudsætningen for et godt arbejdsresultat er en ikke alt for lav omgivelsestemperatur, for kulde gør den klæbende strimmel stiv. Undgå derfor temperaturer over 15 °C. For at gøre klæbestrimlen lidt mere smidig kan man også varme den lidt op i nærheden af radiatoren.\nStriben kan anbringes uden afmontering af hjulet, hvis man klodser køretøjet op, så det pågældende hjul kan drejes. En egnet værkstedslift til for- og bagende giver en sikker placering (se det selv-tippet "Løftebuk - grundlæggende viden"). Det bedste er naturligvis, hvis du har en lift til rådighed, så motorcyklen kan komme op i en behagelig arbejdshøjde. Under arbejdet skal der være et rent underlag til rådighed, i nødstilfælde kan der anvendes et stort stykke pap eller et tæppe.\nVariant 1 – Trin 1: rens fælgen, og sørg for at fjerne fedt grundigt\nFor at tapen skal kunne holde, skal underlaget være helt rent og fri for fedt. Det skal derfor rengøres grundigt, helst med bremserens, FOLIATEC-rensekludssæt eller silikonefjerner. Ved en hobbylakering (f.eks. en lakering med lak på spraydåse) skal du forsigtigt starte med at kontrollere på et mindre synligt sted, om lakeringen kan tørres af med bremserens eller silikonefjerner, uden at farven går i opløsning. I nødstilfælde kan man anvende MC-rens eller sæbevand til at rengøre med. Sørg især på baghjulet for at fjerne kædefedtrester fuldstændigt.\nVariant 1 – Trin 2: bøj applikatorens styreskinne, så den passer til fælgen\nTag nu applikatoren i hånden, og sæt den som prøve på kanten af fælgen. Bøj styreskinnen, som vist på billedet, så den flugter fuldstændigt med den indvendige side af fælgen, mens applikatoren dækker fælgkanten.\nVariant 1 – Trin 3: før tapen ind i den smalle slids\nRul ca. 1,5 m fælgtape af rullen. Hold applikatoren, så styreskinnen peger opad mod dig, og før nu tapen ind i den smalle slids fra højre, så den farvede side vender opad og den afdækkede klæbende side vender nedad.\nVariant 1 – Trin 4: træk beskyttelsesstrimlen af, og før den igennem den brede slids\nTræk et stykke af beskyttelsesstrimlen af den klæbende flade, og før den igennem den brede slids i applikatoren. Selve tapen føres omkring kanten.\nVariant 1 – Trin 5: klæb tapen fast ved at dreje på hjulet\nVærktøjet er nu klar til brug, tapen kan klæbes fast på fælgkanten. Den sættes på med styreskinnen hvilende tungt på den indvendige side af fælgen, og med tryk mod fælgkanten. Ved at dreje hjulet langsomt kan tapen nu anbringes på fælgkanten med applikatoren, der hele tiden holdes i den rigtige position. Derved trykkes det område, der senest er blevet klæbet fast, hele tiden fast med tommelfingeren.\nVariant 1 – Trin 6: skær den overlappende tape af\nNår tapen er kommet hele vejen rundt langs fælgkanten, klippes den over med et vist overlap i en vinkel på 90 grader.\nVariant 1 – Trin 7: klæb tapen fast på den anden side af fælgen på samme måde\nMed en mikrofiberklud omkring pegefingeren trykkes tapen endnu engang rigtig godt fast på underlaget hele vejen rundt. Den første fælgside er nu klæbet færdig, og den anden behandles på samme måde.\nVariant 1 – Trin 8: du kan også dekorere andre dele af køretøjet med tapen\nMan kan naturligvis også dekorere andre dele af køretøjet med den kulørte tape.\nSom allerede beskrevet, klodses køretøjet op, så det pågældende hjul kan drejes. Fælgene skal være helt rene og fri for fedt. Der kræves igen en omgivelsestemperatur på mindst 15 °C og et rent underlag. Fælgklistermærket skal ifølge varebeskrivelsen passe til fælgens diameter.\nVariant 2 – klip klistermærkets dele fra hinanden\nStart med at klippe klistermærkets elementer omhyggeligt fra hinanden. Klistermærket har et gennemsigtigt dæklag og en beskyttelsesfilm til den klæbende side. Der kræves 3 elementer til hver fælgside.\nVariant 2 – Trin 2, fig. 1: sæt den første del på, træk beskyttelsesfilmen af, og klæb delen fast\nTag en af delene i hånden, og træk beskyttelsesfilmen en smule af den klæbende side. Sæt elementet midt på fælgkanten med den klæbende side ned.\nVariant 2 – Trin 2, fig. 2: tryk klistermærket godt på...\nFortsæt nu med at klæbe strimlen fast ved at du fortsætter med at trække beskyttelsesstrimlen af den klæbende side og trykke klistermærket fast midt på fælgkanten.\nVariant 2 – Trin 3: ... og træk den gennemsigtige film af\nNår hele delen er sat på, skal du trykke den godt fast ved hjælp af en mikrofiberklud, du har viklet omkring pegefingeren. Træk så langsomt den gennemsigtige beskyttelsesfilm af overfladen.\nVariant 2 – Trin 4: mål, og markér afstanden til den næste del\nMarkér nu iht. oplysningerne om din fælgstørrelse på emballagen afstanden til den næste del af klistermærket til højre og venstre for den allerede anbragte del. Du kan bruge enten et stykke beskyttelsesfilm eller en kridtstreg.\nVariant 2 – Trin 5: passer alle afstande?\nHold de to andre dele op på fælgkanten som en prøve. Passer alle afstande? Så kan du klæbe delene fast som allerede beskrevet.\nResultatet bliver en MC-fælg i en lækker, sporty stil.\nTip: for at opnå en endnu kraftigere vedhæftning, kan du opvarme fælgene og dekorationstapen med en føntørrer.\nVil du gerne lægges mærke til?\nSelvfølgelig! Som MC-kører er det livsvigtigt at blive set i trafikken. Derfor er det nærliggende og absolut anbefalelsesværdigt at forsyne bagagen med f.eks. reflekterende tape. Og også dit tøj. Og anvend gerne lysende farver eller neonfarver til at blive mere synlig med.\nHer får skidtet ikke en chance: her skal være rent!\nUanset hvor du udfører arbejdet (på gaden, i garagehjørnet, på værkstedet) skal du altid sørge for, at omgivelserne omkring arbejdsstedet er rene. Hvorfor? Har du nogensinde prøvet at fjerne små klumper skidt, som har sat sig fast i motor, gearkasse eller andre steder? Det er irriterende, svært og virkelig tidskrævende!\nHvis skruen ikke er samarbejdsvillig\nDer findes to ting, der er bedre end vold og magt, når det gælder fastsiddende forskruninger: olie eller oliespray som WD-40 eller Ballistol og ... tålmodighed! Og masser af det. Og her taler vi ikke om minutter, men snarere timer. Og gerne natten over eller længere. Giv olien mulighed for at virke. Og hokus-pokus: det virker!\nMed sikkerhed: Loctite\nNår skruerne i motoren skal sikres, er Loctite det helt rigtige middel. Men der findes to typer: middel styrke (Loctite 243; kan løsnes med almindeligt værktøj) og høj styrke (Loctite 2701; er vanskelig at løsne med almindeligt værktøj, skal opvarmes). Brug derfor altid kun den type, der anbefales i værkstedshåndbogen eller af producenten.\nHar du allerede smurt din MC i dag?\n"Smøring er vigtig, det er en del af forretningen!", sagde den gamle Mafia-boss. Det gælder også for os MC-kørere, for grebene skal også smøres med jævne mellemrum. De holdes ofte fast i betjeningen med ledbolte. Uden smøring "sliber" metal mod metal, hvilket hurtigt vil få grebet til at vippe. Hydrauliske greb derimod glider på pumpestemplet, og for at det hele skal køre uden problemer, skal du anvende tørt smøremiddel (grafit; ingen olie eller fedt). På kabler skal du være opmærksom på, om hovederne i holderen kan dreje, hvis ikke skal du smøre!


Kommunen æder ikke af Sømosen – Ballerup Bladet\nKommunen æder ikke af Sømosen\nDebat Carina Sciacca, tak for dit læserbrev. Din påstand, at Ballerup Kommune spiser af naturen i Sømosen, er ikke korrekt.\nAf Steen Pedersen, Center chef for by, erhverv og miljø, Ballerup Kommune\nVi bygger ikke i naturen. Al bebyggelse til bolig- og uddannelsesformål er sket på private ejendomme i overensstemmelse med vedtagne lokalplaner fra de seneste 40-50 år.\nSom resten af hovedstadsregionen udvikler vores kommune sig. Størstedelen af de kommende års byggeri vil ske ved fortætning af allerede bebyggede kvarterer og bymidter. Så det grønne regnskab vil blive påvirket positivt og negativt af mange andre forhold.\nDen natur, der efter naturbeskyttelsesloven er udpeget som beskyttet, ligger inden for det område, der er omfattet af Sømose-fredningen. Ved fredningssagen for 12-13 år siden blev området udvidet med en bræmme syd og vest om mosen. Med det aktuelle lokalplanforslag har vi desuden sikret, at det kommende byggeri bliver holdt uden for søbeskyttelseslinjen omkring mosen.\nLokalplanen fastsætter bestemmelser om byggeriets omfang og højde. Boligbebyggelsen nærmest mosen vil blive i en-to etager, mindre end det der gælder for de omkringliggende erhvervsbebyggelser.\nVed en beklagelig fejl kan man i redegørelsen til det aktuelle lokalplanforslag læse, at der kan opføres op mod 433 studieboliger. Det reelle tal er 384. Sammen med de forventede 83 familieboliger bliver det samlede antal således højst 467 boliger, hvoraf langt hovedparten vil blive etværelses lejligheder til én person.\nFra et stort opland i både Herlev og Ballerup Kommune ledes der regnvand til Sømosen. I begge kommuners sektorplaner for regn- og spildevand er Sømosen et regnvandsbassin med en enorm kapacitet. Omfanget af det aktuelle byggeri og dets belagte arealer er helt i overensstemmelse med de gældende planer. Ud fra vores beregninger bliver der tale om en forøgelse af vandtilførslen fra vest på 1-1½ procent. Muligvis kan dette om nogle år nødvendiggøre en udvidelse af mosens og åernes kapacitet. Men det er en anden historie.


Ny tildeling af ressourcer til dagplejen | SkagensAvis.dk - lokale nyheder fra Skagen\nNy tildeling af ressourcer til dagplejen\n11. december 2015 - kl. 8:29 - af Michael Egelund (WebRedaktør)\nBørne- og Ungdomsudvalget har på dagsordenen for udvalgets forestående møde den 14. december et punkt med drøftelse og forventelig godkendelse af en tildelingsmodel til den kommunale dagpleje, der i så fald vil kunne træde i kraft fra årsskiftet.\nMed indførelsen af Bæredygtigt Børneområde pr. 1. august 2015 er Frederikshavn Kommunale Dagpleje blevet til 4 dagplejeafdelinger i de 4 dagtilbudsdistrikter. Fra budgetåret 2016 skal hver distriktsleder have tildelt budgetmidler til drift af dagplejepladserne i distriktet. Den hidtidige samlede budgettildeling kan derfor ikke bruges mere.\nDriften af dagplejepladser indebærer udgifter til løn og uddannelse for distriktets ansatte dagplejere, gæsteplejere og afdelingsledere, børnerelaterede udgifter til aktiviteter og beskæftigelse samt udgifter til leje af ”legestuelokaler” til nogle af dagplejernes legestuegrupper.\nCenter for Børn og Skole har sammen med Økonomicentret arbejdet med et forslag til en ny tildelingsmodel for dagplejedriften, der er enklere og ligner den indekserede tildelingsmodel, som er indført i forhold til budgetteringen for vuggestuer og børnehaver. Overordnet er den eneste forskel, at lønudgifter til afdelingsledere for dagpleje holdes ude af tildelingsbeløbet pr. dagplejeplads og i stedet tildeles fra en central pulje.\nDet samlede dagplejebudget 2016 er baseret på en række budgetforudsætninger: 485 dagplejepladser som et skønnet pladsbehov i hele kommunen, en dækningsgrad på 3,7 børn pr. dagplejer, gennemsnitslønninger til 132 dagplejere/gæsteplejere og 7 afdelingsledere, et budget til uddannelse på i alt 400.000 kr. og endelig, at distriktslederne er ledere for dagplejepladserne på lige fod med vuggestue og børnehavepladser, idet dagplejeleder og souschefstilling er udgået.\nUd fra budgetrammen for 2016 betyder det, at dagplejeafdelingerne i de 4 distrikter kan modtage et fast årligt budgetbeløb på 98.832 kr. pr. dagplejeplads, inklusiv forældrebetaling. Ved færre eller flere børn end forudsat reguleres budgettildelingen til den faktiske belægning. Det faste budgetbeløb pr. barn skal dække distriktets udgifter til løn og uddannelse til dagplejere, gæsteplejere samt 1000 kr. årligt pr. dagplejer til børnerelaterede udgifter.\nDer friholdes to mindre puljer til fortsat central fordeling, så legestuegruppernes husleje og arbejdsmiljørepræsentantens koordinering af køb af barnevogne/klapvogne og hygiejneartikler kan fortsætte som en fælles kommunal opgave. Pulje til huslejer er 350.000 kr. og pulje til fælles indkøb 325.000 kr.\nForslaget ændrer ikke på serviceniveau og forbrug, men betyder, at hvert af de 4 distrikter får en let tilgængelig beregningsmodel for driften af deres dagplejepladser.\nBørne-, kultur- og arbejdsmarkedsdirektøren indstiller forud for mødet, at Børne- og Ungdomsudvalget dels drøfter modellens principper og dels godkender tildelingsmodellen, så den kan træde i kraft fra 1. januar 2016.\nEmail en kopi af 'Ny tildeling af ressourcer til dagplejen' til en bekendt


Påskemarked i Strandbyladen | Lokalavisen Assens | Ugeavisen.dk\nDu er her: Forside - Lokalavisen Assens - Påskemarked i Strandbyladen\nLouise Skræp inviterer indenfor til påskemarked i Strandbyladen lørdag den 20. april. Foto: Kim Rune\n12. april 2019 kl. 06:53\nStrandby: Strandbyladen holder påskemarked lørdag den 20. april.\nStrandbyladen ligger på Strandbyvej 30 i Strandby lidt syd for Haarby, og det er parret Brian og Louise Skræp, der driver stedet som et kreativt og kulinarisk markedssted. Her samles deltagere med kreative og kulinariske interesser, og Strandbyladen støtter typisk op om mindre lokale foretagender, hvor passion og kvalitet er blandt nøgleordene.\nPåskemarkedet i Strandbyladen holder åben fra klokken 10 til klokken 16, og der vil være salg af blandt andet keramik og glas, forskelligt håndværk og håndarbejde, påskepynt, finurlige fuglekasser og stenpynt samt strik.\nMan kan desuden smage ramsløgspesto og ramsløgssalt, og Brian Skræp står klar i Skræp Hjemmebryggeri med godt ølhåndværk, hvor der er kræset for detaljerne.\nBryggeriet har for nylig skiftet navn fra Skræp Bryggeri til Skræp Hjemmebryggeri.\n- Det har vi gjort, fordi vi syntes, at Skræp Bryghus virkede lidt for kommercielt, og måske signalerede, at vi er et større sted, end vi i virkeligheden er. Det er jo bare en hobby, siger Louise Skræp, der lørdag byder på smørrebrød, sandwich, kage og cookies i Strandbyladens café.


Trænger din bil til en genopfriskning - SpeedyNews.dk\nDer er i dag flere danskere, der gerne vil have gjort noget ved deres bil. Måske har den efterhånden mange år på bagen, og det er ofte noget, der er ret tydeligt at se. Og det især på lakken, som efterhånden kan være blevet noget trist, kedelig og slidt at se på. Det kan være, at den er begyndt at skalle af blandt andet som følge af rust, det kan være, at den fremstår med flere dybe ridser, eller det kan være, at du bare gerne vil have en bil i en anden farve.\nDet føles som om, at du får en helt ny bil\nUanset hvad det er, du gerne vil opnå, så er det ofte noget, der kan klares med en god omgang autolakering. En sådan kan sørge for, at din bil kommer til at se ud, som var den helt nyt, og det betyder, at der måske ikke er behov for netop en ny bil lige med det samme. Det er nemlig en betydelig udgift, der så snakkes om i forhold til blot at få din nuværende bil autolakeret. Med en god autolakering kan du således få en bil, der skinner om kap med solen, og du kan igen komme til at føle tilfredshed med den, når du lægger ud på vejene.\nFå professionel hjælp til autolakering\nEr det noget, som du drømmer om? Og vil du gerne have gjort noget ved lakken på din bil? Også således du forlænger holdbarheden på den, samt øger dennes værdi, hvis du du en dag gerne vil sælge? Så er du heldig. Hvis du tager et kig på denne side; http://www.amagerautolakering.dk/, finder du nemlig nogle profesionelle, der står klar til at hjælpe dig i mål med dine drømme og dine ønsker for din bil og den lak, som den har omkring sig.\nFind din lokale mekaniker her »\n« Det er et tungt hverv at arbejde på et bådeværft


PLO'rientering 13/2018 | læger.dk\nNyt fra bestyrelsen: En helt anderledes situation end i 2013\nFordeling af det differentierede basishonorar\nStatus på vejledning om epikriser\nNye regler om gebyr for tolkebistand – men gør som du plejer!\nNy vejledning om opstart af insulinbehandling\nTættere opfølgning på it-projekter\nPersondata i samarbejdspraksis\nCase fra almen praksis: Servernedbrud blev dyrt og besværligt\nTo uddannelseskonsulenter søges til PLO Efteruddannelse\nInformér din uddannelseslæge om efteruddannelsesmidler\nSE-dage i 2019 – sæt kryds i kalenderen\nDet er et faktum, at vi praktiserende læger står i en helt anden politisk situation i dag, end vi gjorde for fem år siden. Vi har set en række håndfaste tegn på det i de seneste par måneder.\nDet er nu fem år siden, vi oplevede et lavpunkt i de praktiserende lægers politiske og faglige historie.\nVi fik opsagt vores kontrakt, erstattet den med et lovindgreb, og det hele kulminerede i et ret uskønt forløb internt i vores egen forening.\nVi har en pligt til ikke at glemme den historie, men vi har også en pligt til at være åbne over for, at historien udvikler sig, omgivelserne udvikler sig, og omgivelserne ændrer syn på de praktiserende læger.\nDet er et faktum, at vi praktiserende læger står i en helt anden politisk situation i dag, end vi gjorde for fem år siden.\nI de seneste par måneder har vi set en lang række ret håndfaste tegn på dette:\nVi er i dialog med Danske Regioner om nogle kommende rekrutteringstiltag. Det har vi aldrig lavet tidligere.\nVi har været reelt inddraget i regeringens udspil ”En læge tæt på dig” – et udspil, der indeholder en entydig opbakning til os praktiserende læger. Vi har ikke tidligere set noget, der bare ligner dette.\nRegeringens udspil indeholder 30 nye årlige almen medicinske uddannelsesstillinger, flere midler til modernisering af lægeklinikker, en efteruddannelsespulje til vores personale og bedre forhold for tutorlæger. Det er vi ikke vant til.\nSenest har vi oplevet opbakningen på Folkemødet på Bornholm i forrige uge.\nJeg var selv med på Folkemødet første gang i 2015 – det var ærlig talt en blandet fornøjelse. I år oplevede vi en helt anden grundlæggende tilgang til PLO og de praktiserende læger. Det samme fortæller både vores sekretariat og de øvrige PLO’ere, der deltog på Folkemødet:\nDer er en reel forståelse for vores trængte rekrutteringssituation. Den blev omtalt som ”hele sundhedsvæsenets problem”.\nStort set alle argumenterede for flere ressourcer og flere læger til almen praksis.\nVi drøftede mulige løsninger på den trængte situation i Lægevagten.\nVi blev inviteret ind i Styrelsen for Patientsikkerhed for at kvalificere deres arbejde.\nVi drøftede løsninger for de kommunale akutfunktioner, der ikke som udgangspunkt er et almen medicinsk ansvarsområde.\nVi bliver inddraget i en lang række af de it- og dataløsninger, vi skal arbejde med i fremtiden – frem for at blive præsenteret for dem, når de er besluttet og udviklet.\nVi kunne lave listen endnu længere. Pointen er, at vi har oplevet et massivt stemningsskift.\nEt sådant stemningsskift kan have mange årsager, og ingen af os sidder vel med alle svarene. Det vigtigste er dog, at forudsætningerne for almen praksis er langt bedre, end de var for både tre og fem år siden.\nAlle i PLO er klar over, at dette ikke skaffer os mange flere kolleger på kort sigt.\nDet er dog værd at hæfte sig ved, at antallet af praksishandler lige nu er højt - praksis bliver rent faktisk købt af de yngre læger. De sidste fire måneder er der handlet næsten 20 pct. flere praksis end året før.\nDet er også påfaldende, at den praktiserende læges gennemsnitsalder er faldende fra over 54,4 i 2011 til 52,3 i 2018. De læger, der er her, har altså flere aktive år foran sig end for ti år siden.\nVores store udfordring er fortsat, at mange ældre kolleger går på pension i disse år, og selv om vi aldrig har haft så stor en produktion af almenmedicinere, så kan den ikke helt følge med i forhold til afgangen.\nPrognoserne siger dog, at denne udvikling formentlig vender omkring 2023. Og derefter bliver vi faktisk mærkbart flere praktiserende læger år for år.\nDer er ingen i PLO’s bestyrelse, der bilder sig ind, at fra nu af bliver alt lettere, men vi synes, at I skal gå på sommerferie med ovenstående beretning fra den sundhedspolitiske verden. Der er sket et reelt skift, og vi mærker dagligt medvinden både i vores sekretariat og blandt os lægepolitikere.\nJeg håber, at disse positive meldinger vil nå helt ud i alle afkroge af dansk almen praksis – det har vi fortjent.\nTlf. 5134 3601, cfreitag@dadl.dk\nSom led i OK-18 blev det aftalt at indføre differentieret basishonorar. Dette var et stærkt ønske fra RLTN, da Folketinget på forhånd havde truffet beslutning herom og afsat midler til det. For PLO har det været afgørende, at beløbet blev lagt oven på det eksisterende basishonorar.\nSom en del af overenskomsten for almen praksis er det aftalt, at 60 mio. kr. pr. år skal prioriteres til et differentieret basishonorar. Heraf prioriteres 40 pct. til læger i lægedækningstruede områder, mens 60 pct. fordeles efter patienttyngde.\nPLO er ikke gået ind i detaljerne i den fordelingsnøgle, som regionerne lægger til grund. Altså hvilke områder, der defineres som lægedækningstruede, eller definitionen af patienttyngde.\nDet har som nævnt hele tiden været RLTN´s ønske på baggrund af en folketingsbeslutning og dertil afsatte midler, og PLO har derfor overladt den konkrete model til regionerne at definere i detaljen, så længe beløbet blev lagt oven på basishonoraret som en slags ”bonus”.\nPLO må erkende, at det vil være vanskeligt som alle de praktiserende lægers organisation at blande sig langt ned i detaljen om præcis, hvilken klinik der skulle have hvilke penge, og hvilke der ikke skulle have noget.\nLæs mere om, hvordan de 60 mio. kr. bliver fordelt - herunder hvilke geografiske områder, der fastlægges som lægedækningstruede i overenskomstperioden\nOffentliggørelse af Danske Regioners vejledning til de sygehusansatte læger om anvendelse af henholdsvis rød, gul og grøn markering af epikriser er udskudt til efter sommerferien.\nOK-18 indeholder, som tidligere beskrevet, en forpligtelse for egen læge til en styrket opfølgningsindsats over for visse tilmeldte patienter efter en sygehusindlæggelse. Formålet er at mindske patienternes risiko i forbindelse med sektorskifte og undgå potentielt farlige situationer. Det er således aftalt, at den styrkede opfølgningsindsats gælder ved følgende to forhold:\nNår den sygehusansatte læge vurderer, at der kan være behov for en akut opfølgningsindsats i almen praksis inden for 1-2 hverdage efter sektorovergang. Udskrivningsepikrisen markeres som rød, og den sygehusansatte læge er forpligtet til at ringe til egen læge for at sikre sig, at beskeden er overdraget.\nNår den sygehusansatte læge vurderer, at der er behov for en opsøgende indsats fra almen praksis over for særligt sårbare patienter, som har et opfølgningsbehov efter sektorovergang, men som ikke af egen drift/ved netværk forventes at kunne henvende sig til almen praksis. Udskrivningsepikrisen markeres som gul.\nPLO og Danske Regioner har på et nyligt møde drøftet og opnået enighed om indholdet i en vejledning til de sygehusansatte læger om markering af epikriser. Efterfølgende er der, i forbindelse med et arbejde i Styrelsen for Patientsikkerhed om revision af deres vejledning og den tekniske tilretning af epikrisestandarden i MedCom, opstået behov for en mindre revision i forhold til grønmarkerede epikriser.\nOffentliggørelse af vejledningen er derfor udskudt til efter sommerferien.\nDen overenskomstmæssige forpligtelse til, at den praktiserende læge på https://plofriferie.plsp.dk registrerer ferie/fri og stedfortræder, således at stedfortrædende læge kan monitorere og om nødvendigt følge op på røde epikriser, er derfor ligeledes udskudt.\nVicedirektør Jette Galatius\nSundhedsstyrelsen har 18. juni 2018 udgivet en ny opdateret national klinisk retningslinje for udredning og behandling samt rehabilitering af patienter med generaliserede smerter i bevægeapparatet.\nBaggrunden for opdateringen er, at der er kommet ny viden på området, og at en revidering derfor var relevant. En central ændring er eksempelvis, at der nu i retningslinjen er en stærk anbefaling for brugen af kognitiv adfærdsterapi til patienter med komplekse problemstillinger som følge af generaliserede smerter i bevægeapparatet.\ntlf. 3544 8301, knw.plo@dadl.dk\n1. juli 2018 træder nye regler om tolkebistand i kraft. Reglerne betyder, at patienter, der har boet mere end tre år i Danmark uden at opnå tilstrækkelige danskkundskaber, opkræves et gebyr ved tolkning.\n(OBS: artiklen er redigeret d. 10.12.19 af CKP)\nPLO har, sammen med Lægeforeningen, udtrykt bekymring for, at indførelse af tolkegebyr kan føre til, at patienter med manglende danskkundskaber afholder sig fra at søge læge. Også DSAM har udtrykt bekymring i sit høringssvar.\nDSAM har desuden skrevet en udførlig redegørelse om, hvad det nye tolkegebyr har af konsekvenser. Du kan se denne redegørelse på formandsskabets blog på DSAM's hjemmeside.\nI den forbindelse gøres opmærksom på, at børn ikke må benyttes som tolk for deres forældre, medmindre det er nødvendigt i forhold til akut og livstruende behandling.\nDerudover vil børn over 15 år kunne anvendes som tolke, når det af den behandlingsansvarlige læge vurderes at være et let og uproblematisk tilfælde.\nDen eneste rolle, den praktiserende læge kan få i relation til gebyret, er udarbejdelse af lægeerklæringer om undtagelse fra tolkegebyr, som omfatter patienter, der som følge af nedsat fysisk eller psykisk funktionsevne midlertidigt eller varigt har mistet evnen til at tilegne sig eller oppebære danskkundskaber.\nHonorering for udarbejdelse af disse erklæringer er uafklaret og må derfor ske efter privat honorar.\nDSAM's vejledning om type 2-diabetes er ved at blive opdateret og forventes at komme i høring lige efter sommerferien. Men vi har allerede en klinisk vejledning i opstart af insulinbehandling klar – dette er et tillæg til diabetes-vejledningen.\nMålgruppen er de praktiserende læger og deres personale, som selvstændigt varetager opstart af og behandling med insulin af patienter med type 2-diabetes.\nDet har været målet at lave informationen enkel, pragmatisk og overskuelig, så den hjælper dem, der ikke har stor erfaring med insulinbehandling. Ligesom i den tidligere vejledning har vi i denne vejledning fokuseret på den praktiske håndtering af behandlingen: Hvad skal man helt konkret gøre?\nLæs vejledningen i opstart af insulinbehandling på dsam.dk\nPLO holdt ordinært repræsentantskabsmøde den 7. april i Aarhus. Der foreligger nu et kort, bestyrelsesgodkendt referat.\nDer er gang i it-udviklingen i almen praksis. Men vi oplever også mange henvendelser om problemer og forsinkelser hos systemhusene. Derfor vil vi følge fremdriften endnu tættere i den kommende tid.\nIt-udviklingen i almen praksis er især knyttet til en række aftaler i den nye overenskomst.\nDet er bl.a. udvikling af et nyt modul i lægesystemerne, som gør det muligt at tilbyde en digital forløbsplan til patienter med fx KOL eller diabetes.\nDertil kommer genopretningen af den lovpligtige dataindberetning til en række landsdækkende kvalitetsdatabaser.\nDet har også været nødvendigt at tilrette teknikken omkring afregningen for at få det nye kronikerhonorar skudt i gang. Og ved siden af overenskomsten sker der også it-udvikling.\nMed bred opbakning i PLO’s bestyrelse og i repræsentantskabet blev det i foråret besluttet, at almen praksis skal have sin egen app inden udgangen af 2018.\nMed andre ord er der godt gang i rigtig mange it-projekter. Og som altid, når vi taler it, rammes projekterne med mellemrum af startproblemer, forsinkelser osv.\nProblemer og forsinkelser hos systemhuse\nAktuelt modtager PLO’s sekretariat en del henvendelser fra læger, der oplever problemer med dataindberetning fra XMO-systemer og afregningsproblemer fra EG-Clinea systemer.\nDisse to systemhuse er også meget forsinket med implementeringen af NemID på klinikkens hjemmeside, så it-sikkerheden kan øges, når patienten skal logge ind og fx lave en e-konsultation.\nDisse problemer og forsinkelser skal løses hurtigst muligt, bl.a. fordi det rammer mange kliniker, når der er problemer i de store systemhuse.\nTrafiklys skal vise fremdriften hos systemhusene\nMed de mange nye it-projekter har PLO øget samarbejdet med de otte systemhuse, og PLO’s It- og Dataudvalg ønsker nu at tage dette samarbejde et skridt videre.\nDet sker for at skabe mere synlighed omkring både de gode og mindre gode eksempler fra it-projekterne.\nSamtidig skal hvert projekt følges tættere til dørs.\nPLO vil fremover, og op til fire gange om året, offentliggøre – i tilknytning til PLO’rientering – en liste, der viser fremdriften hos systemhusene på aftalte it-projekter.\nListen over projekterne vil for hvert systemhus blive fuldt op med en rød, gul eller grøn markering.\nRød farve vil blive brugt, hvis systemhuset fx er forsinket i forhold til til den aftalte tidsplan.\nGul farve vil angive, at løsning er implementeret, men der fx opleves fejl i løsningen blandt brugerne.\nGrøn farve viser, at løsningen er implementeret som aftalt.\nFor at vise, at it-projekter også kan lykkes og blive godt modtaget i klinikken, vil der i den løbende orientering også blive gjort plads til systemhusene og brugerhistorier, der fortæller den gode it-historie.\nMedlemmer, som driver en samarbejdspraksis, skal fortsat benytte en tilrettet version af artikel-30-fortegnelsen og privatlivspolitikken i henhold til den nye persondataforordning.\nI PLO´rientering 10/2018 blev der stillet en særlig version af privatlivspolitikken og art. 30-fortegnelsen til rådighed for medlemmer, der har organiseret sig i samarbejdspraksis. En yderligere afdækning i forbindelse med GDPR-arbejdet har vist, at der er visse dataretlige og it-tekniske udfordringer for de praksis, der har ét samlet journalsystem.\nIt- og Dataudvalget har drøftet spørgsmålet og arbejder sammen med sekretariatet på at tilvejebringe en løsning. Dette kræver bl.a. en mere indgående dialog med systemhusene. Denne dialog om konkrete bud på løsninger er allerede påbegyndt og fortsætter efter sommerferieperioden.\nIndtil videre anbefaler PLO, at medlemmer i samarbejdspraksis med fælles journalsystem anvender de tilrettede dokumenter, specielt tilpasset samarbejdspraksis, som ligger under log-in på https://www.laeger.dk/eus-krav-til-dig.\nNår der er nyt, vil medlemmerne blive informeret via PLO´rientering.\nEn hel uges data gik tabt, da en server gik ned i en praksis i Aarhus. Det udløste et længere forløb med en række udfordringer forbundet med blandt andet ansvar, økonomi og gendannelse af data.\nDenne historie er en del af en stribe beretninger fra virkelighedens it- og dataudfordringer, som vi løbende publicerer under login på PLO’s hjemmeside. Fortællingerne er anonyme, men autentiske, og er baseret på interview med praktiserende læger, der har været udsat for alt fra hackerangreb til servernedbrud.\nLæs hele case-historien (bag login)\nPLO-E søger en lægefaglig og en sygeplejefaglig uddannelseskonsulent, der kan være med til at udvikle kurser og andre efteruddannelsesaktiviteter målrettet personalet i almen praksis.\nI forbindelse med OK18 er der blevet sat særligt fokus på brugen og efteruddannelsen af praksispersonalet i almen praksis. Som den største udbyder af kurser til praksispersonale har PLO Efteruddannelse en særlig forpligtigelse til at løfte denne opgave.\nDerfor søger PLO-E nu to uddannelseskonsulenter – en lægefaglig og en sygeplejefaglig.\nUddannelseskonsulenterne skal være med til at øge antallet af kurser og andre efteruddannelsesaktiviteter målrettet praksispersonalet. Udviklingen og planlægningen af kurser vil ske i samarbejde med de øvrige uddannelseskonsulenter i PLO-E.\nUddannelseslæger i fase 2 og 3 ansat i almen praksis er berettiget til efteruddannelsesmidler fra Fonden for Almen Praksis. I øjeblikket modtager Efteruddannelsessekretariatet dog ikke lister fra regionerne over, hvilke læger det gælder. Det er derfor vigtigt, at du som tutorlæge informerer din uddannelseslæge.\nHvis du er tutorlæge, skal du p.t. selv informere fase 2- og fase 3-læger ansat i din praksis om, at de er berettigede til efteruddannelsesmidler.\nDet skyldes, at Efteruddannelsessekretariatet i øjeblikket ikke modtager lister fra regionerne over, hvilke læger det gælder. Regionerne er ved at undersøge, om det er i overensstemmelse med persondataforordningen at indsende data herom til os.\nFor at få midlerne tildelt skal uddannelseslægerne indsende deres ansættelses- og uddannelsesaftale.\nAftalen kan hentes på: https://videreuddannelsen.dk\nAftalen skal sendes fra en sikker mail til sikkermail.plo@dadl.dk, att.: Fonden for Almen Praksis.\nAlternativt kan personfølsomme oplysninger som CPR-nummer streges over, og aftalen kan sendes til euf.plo@dadl.dk. Herefter opretter vi en konto til lægen og tildeler midler.\nReglerne for tilskud til efteruddannelse er beskrevet i vejledningen, som findes her: https://www.laeger.dk/PLO-E/vejledninger.\nVi håber i fremtiden igen at modtage lister fra regionerne, så fase 2- og 3-lægerne automatisk får tildelt midler til efteruddannelse.\nVi gentager succesen og planlægger SE-dage i foråret 2019. Her udbyder vi alle temaerne i den systematiske efteruddannelse på to 3-dages forløb.\nDu kan deltage 1, 2 eller 3 dage i de kurser, som er relevante for dig.\nDu kan vælge mellem temaerne:\nI Vejle den 19.-21. marts og i Helsingør den 30. april -2. maj 2019.\nDer er mulighed for overnatning alle dage. Sæt kryds i kalenderen. Tilmeldingen åbner i september 2018.\nVi er tilbage med nyheder i august 2018.\nFra den 9. juli - 3. august 2018 (uge 28-31) vil telefonerne være åbne i tidsrummet 9.00 - 14.00.\nLægedækningstruede områder (LTO2) i Region Hovedstaden\nPraksisplanudvalget har på sit møde den 23. juni 2018 i enighed fastlagt ni planlægningsområder til at være lægedækningstruede områder. Det drejer sig om følgende områder:\nAf Overenskomst om almen praksis fremgår, at praksis i lægedækningstruede områder i henhold til praksisplanen har en række udvidede muligheder i form af mere fleksible rammer for ansættelse af læger og en ret til etablering af delepraksis.\nLTO2 fastlægges en gang årligt i forbindelse med lægedækningsundersøgelsen.\nLTO2 – LægedækningsTruet Område type 2\nDe fire kriterier for LTO2 i Region Hovedstaden:\nOmråder med mange sårbare borgere.\nOmråder, hvor der er 85 % eller flere praksis med lukket for tilgang.\nOmråder med befolkningstilvækst.\nOmråder med tildelte kapaciteter på vej, eller hvor der ikke var ansøgere til ledige kapaciteter\nLægedækningstruede områder type 1 (LTO1) er områder, hvor der er et differeret basishonorar.\nFordelingen af områderne kan ses på Danske Regioners hjemmeside\nMed inspiration fra Region Midt har PLO-H udgivet ”Klyngens ABC", som du finder på www.plo-hovedstaden.dk. Her finder du praktiske oplysninger om, hvordan I starter en klynge op, samt svar på spørgsmål om økonomi, vedtægter, møder i klyngen mv.\nValg til PLO-Hovedstaden og PLO's repræsentantskab efterår 2018\nTil efteråret afholdes valg til PLO-Hovedstaden og PLO's repræsentantskab for valgperioden 2019-2020.\nOvervej, om det kunne være noget for dig at stille op til valget. Det er både givende, sjovt og nødvendigt!\nI de kommende numre af PLO'rientering vil de nuværende repræsentanter i PLO-Hovedstaden hver især fortælle om deres motivation til at stille op som repræsentanter og om, hvad det har betydet for den enkelte at være med.\nLæs mere om, hvad arbejdet i PLO-Hovedstaden indebærer\nNina Åslund opfordrer til opstilling til PLO-Hovedstaden:\nJeg har engageret mig i fagpolitik, længe inden jeg blev specialist og praktiserende læge. Det var især begivenhederne op til OK14, der "tændte" mig. Selv om det er en travl hverdag at være nynedsat sololæge, har jeg ikke fortrudt, at jeg stillede op til valget og gik ind i PLO-repræsentantskabet i 2017. At mødes med engagerede kolleger og få lov at være med til at påvirke vores hverdag giver så meget mening. Forløbet med OK18 har været spændende, og der er stadig en hel del at arbejde med, hvor vi kan forsøge at optimere samarbejdet med kommunerne og regionerne. Vi har en fin stemning og godt sammenhold i repræsentantskabet, og til vores møder er der altid interessante og lærerige debatter. Der er dog altid brug for nyt, frisk blod til flokken - så stil op til valget i efteråret, kom med!\nAftale indgået om Kellersvej\nDer er indgået lokalaftale vedrørende den somatiske behandling af beboerne på botilbud beliggende på Kellersvej, Bank-Mikkelsens Vej og Taxvej i Gladsaxe og Gentofte Kommuner. Aftalen kan ses her (pdf)\nSommerferieliste for øjenlæger og øre-næse-hals læger i Region Hovedstaden\nHer kan du se, hvornår de praktiserende øjenlæger og øre-næse-halslæger i Region H holder sommerferie\nAlle medlemmer ønskes en rigtig dejlig sommer.\nGå med i klyngen\nDannelsen af klynger er godt i gang rundt omkring.\nVi skal på det kraftigste opfordre til, at alle medlemmer går med i en klynge. Vi forventer, at klyngerne vil være med til at styrke det kollegiale samvær, øget faglighed, mulighed for bedre rekruttering ved at tilbyde deltagelse i fællesskab og på sigt mindsket udbrændthed.\nAnbefalingen fra PLO-Sjælland er, at der dannes klynger med udgangspunkt i den geografi og struktur, vi kender fra PLO-K. Med henblik på at starte processen med etablering af klynger har vi bedt lægelaugsformændene om at tage initiativ i forhold til at få initieret det stiftende klyngemøde.\nKvalitetsprogrammet og klynger har fået sin egen nationale hjemmeside https://www.kiap.dk\nPå hjemmesiden finder man vejledninger til klyngedannelse i form af oplæg om de formelle rammer samt ”Kom godt i gang” og en FAQ med hyppigt stillede spørgsmål.\nØnsker man hjælp/bistand til klyngedannelse, kan man kontakte PLO-Sjælland på lgn@dadl.dk eller Lægelig kontaktperson / ”Klynge-Master” praktiserende læge Cecilie Geiker c.geiker@hotmail.com\nSæt allerede nu X i kalenderen – medlemsmøde\nOg gi’ det en tanke i din sommerferie – bestyrelsen kunne være noget for dig\nPLO-Sjælland afholder medlemsmøde mandag den 5. november kl. 17:15-20:45 på Hotel Kirstine i Næstved. Dette er også et valgmøde. Overvej derfor om du kunne have lyst til at stille op til bestyrelsen.\nVi holder typisk 10 bestyrelsesmøder om året. Møderne afholdes i Sorø fra klokken 17 – 21:30. Herudover har vi et konstituerende internat én gang om året fra fredag kl. 12 til lørdag kl. 12.\nEndelig deltager repræsentanterne i to årlige repræsentantskabsmøder.\nArbejdet er et arbejde, men heldigvis ikke ulønnet – og Lasse sørger for der altid er kaffe på kanden.\nGod sommer – tak til alle\nTil sidst er blot at ønske alle en rigtig god sommer. Tak til alle dem, som ”tager en for holdet” i lægevagten, mens resten holder fri med haven, stranden, familien eller måske sidder klistret foran skærmen til VM i fodbold. Forza Danmark og PLO.\nAnnoncering af nuværende udbudsklinikker i Balling og Lemvig\nRegion Midtjylland annoncerer nu to lægepraksis, der har været drevet som udbudsklinikker de seneste 3½ år. Klinikkerne har begge to ydernumre/lægekapaciteter og ligger henholdsvis i Balling ved Skive (2.213 patienter) og Lemvig (3.136 patienter). Klinikkerne kan individuelt overtages af praktiserende læger for højeste bud.\nInteresserede anbefales at kontakte Region Midtjylland for yderligere oplysninger.\nDer er svarfrist d. 5. august 2018, og klinikken skal overtages pr. 1. januar 2019.\nDu kan læse mere om begge klinikker, og se udbudsmaterialet her: To separate klinikker – Balling og Lemvig\nRegion Midtjylland annoncerer fem ydernumre i Aarhusområdet\nRegion Midtjylland opslår hermed fem ydernumre/lægekapaciteter uden tilknyttede patienter til besættelse i Aarhus N, Aarhus C, Aarhus V, Aarhus SV og Aarhus S (ét ydernummer i hvert område). Ydernummeret skal åbne for patienter senest 1. januar 2019, men gerne før.\nAnsøgninger skal være regionen i hænde senest d. 16. september 2018.\nLæs mere og find bilag til afgivelse af bud her: Aarhus – fem ydernumre\nOrdinært medlemsmøde torsdag d. 1. november 2018\nPLO-Midtjylland afholder efterårsmedlemsmøde torsdag d. 1. november 2018, kl. 17.00 -21.00 i Silkeborg, Eniig Loungen, Jysk Park, Ansvej 108, 8600 Silkeborg.\nStatus på klarmelding til kronikerhonorar\nDe resterende 12 praksis i Region Midtjylland meldes klar pr. 1. august 2018 til varetagelse af kronikerprogram for KOL og diabetes type 2 patienter.\nValg til PLO-R\nValget afholdes i perioden 26. november-3. december 2018. PLO-M opfordrer medlemmerne til at overveje opstilling.\nPLO'rientering 13/2018 bragt 29. juni 2018\nSådan så PLO'rientering ud fredag den 29/6 2018


Skudt i byen: Enghave Kro - politiken.dk\nSkudt i byen 7. nov. 2016 kl. 14.21\nDaniel Hjorth (tekst og foto)\nSkudt i byen: Enghave Kro\n»Vores miljø forsvinder. Kulturen forsvinder«. Skudt i byen er et ugentligt snapshot fra København.\n»Det er tiden nu, hvor de hiver alle de gamle bygninger ned. Jeg havde da tænkt, at vi var i farezonen. Da de begyndte at bygge Carlsberg Byen, så kunne jeg godt se, hvor det bar hen.\nKøbenhavner-foto: Hvad gør man lige, når døgneren er lukket


FN's VERDENSMÅL - businesscase.dk\nHer på businesscase.dk vil vi løbende supplere med artikler om FN’s 17 Verdensmål for bæredygtig udvikling ud fra en business case vinkel.\nFattigdom har forskellige niveauer afhængig af, hvor på kloden vi kigger hen. Vi kalder nok 3. verdenslandenes udfordringer for ekstrem fattigdom, og hvordan kan den vestlige verden afhjælpe netop ekstrem fattigdom?\nErnæring er vitalt for en fungerende krop. Er vi konstant sultne, udvikler vi os ikke. Fokus er på føde og vand – ikke meget andet. Ingen plads til omsorg for andre, ingen plads til mental stimuli og dermed kører en kedelig cirkel fra måltid til måltid.\n3. Sundhed & trivsel\nMåske har vi mad nok til at klare os – og tag over hovedet. Men ensformig mad og måske et liv i en krigszone, kan gøre folk syge.\nPiger og drenge, mænd og kvinder, hen, han eller hende – alle homo sapiens skal behandles som ligeværdige mennesker.\nVerdensmål 6-17 finder du herunder\n6. Rent vand & sanitet\nKristian Jensen udtaler\n“Man kan ikke nå verdensmålene, hvis ikke der er økonomi i det. Der er ikke filantropi nok i verden til at betale for den regning, verdensmålene har med sig. Man bliver nødt til at lave det som en business case”. Heri er vi meget enige, men savner flere gode eksempler til inspiration.\nUlla Tørnæs mener\n"Verdensmålene er en kæmpe business case for de danske virksomheder." Ulla har også været med et at etablere en ”Verdensmålsfond”, som skal bruges i forbindelse med ulandsbistanden. Der ligger omkring 5 mia. i fonden, som er sket i et samarbejde.\nDer skal være økonomi i det\nVerdensmålene skal tænkes som en del af forretningsmodellen – og dermed også have det med, når der udarbejdes business cases. Og ja, offentlige organisationer har en forretningsmodel – og Ostewalders Business Model Canvas kan fint bruges af en offentlig organisation til at beskrive, hvordan man skaber værdi (value proposition) overfor deres ”kunder” eller ”borgere”/”brugere”.\nForretningsmodel og mål\nHvis vi skal skabe en bedre planet, så skal vi godt nok gå mere til stålet og sørge for at vores forretningsmodeller og business cases understøtter netop verdensmålene. Vi kan nok ikke understøtte alle verdensmål i vores strategi og forretningsmodel, men vi kan vælge dem ud, som vi benhårdt går efter.\nModtag vores nyhedsbrev en gang om måneden\nSkriv dig op her og få artikler, tips og vejledning til business cases og gevinstrealisering relevant for den offentlige og private sektor.


Den sorteste dag i et arbejdsliv | Magisterbladet\nAktuel side: Den sorteste dag i et arbejdsliv\nDet var drømmejobbet, der faldt ned i Margrethe Gades turban, da hun i 2010 blev tilbudt en stilling som uddannelseskonsulent i professionsinstituttet KLEO under UCC i København.\nI mange år havde hun arbejdet med ledelses- og organisationsudvikling, både som chef for KVU, forstander for et stort VUC og senest som uddannelsesleder på Køge Handelsskole og Niels Brock. Fra sine mange år i det statslige og amtslige uddannelsesvæsen vidste hun, at KLEO havde et godt ry, både som arbejdsplads og som konsulenthus.\n“I det job kunne jeg forfølge alt det sjove og bruge hele summen af mine hidtidige erhvervserfaringer. Desuden var arbejdsmiljøet præget af en kærlig kollegial kappestrid og et fantastisk vidensdelingsmiljø. Rent fagligt kom jeg hjem, da jeg begyndte i KLEO, så det var også min livsdrøm, der blev stoppet brat den 5. december sidste år”, fortæller Margrethe Gade.\nLidt mild voodoo\nHun er 56 år, oprindeligt uddannet cand.mag. i engelsk og historie. I 2005 tog hun en systemisk lederuddannelse og besluttede at rette fokus mere ensidigt mod lederudviklingsopgaver. Ved siden af sine forskellige job har Margrethe Gade været medforfatter på et par bøger om coaching.\nAt det kun er to måneder siden, hun blev fritstillet fra sin arbejdsplads gennem to år, er svært at tro, når man sidder i hendes store, lyse hjemmekontor på førstesalen af den nedlagte landejendom i Øm ved Roskilde, som hun deler med sin mand. Faglitteraturen fylder reolerne godt ud, og i kalenderen er der allerede aftaler om gode freelanceopgaver i de kommende måneder. Det firma, hun har etableret sammen med et par tidligere kolleger, og som tilbyder coaching og innovationsrådgivning, har fået en lovende start. Energien brænder igennem, og Margrethe Gade ligner ikke på nogen måder en, der for nylig har været nede at bide i gulvtæppet.\n“Vrede, humor og et optimistisk livssyn kan være et godt brændstof”, konstaterer hun tørt.\n“Jeg har ikke på noget tidspunkt haft behov for at tage imod tilbuddet om psykologhjælp. Men jeg har flere gange ønsket mig en coach og en boksebold med et billede på af ham, der fyrede mig”, forklarer hun.\nAt hun også har haft mange svære dage og følt et tab og en stor sorg, lægger hun ikke skjul på. Den 5. december sidste år var på alle måder den sorteste dag i hendes professionelle liv.\n“Jeg må have haft en sjette sans. Natten til mandag havde jeg mange mærkelige drømme, og jeg sov rigtig dårligt. Vi var alle blevet bedt om at sidde ved vores computer mandag morgen klokken ni. Da mailen kom, og jeg blev bedt om at møde hos min chef, tabte jeg simpelthen vejret. Jeg gik i chok, greb helt fysisk ud efter min nærmeste kollega for ikke at miste balancen. Det viste sig, at hun havde fået samme besked”, fortæller Margrethe Gade.\nHendes hoved var ét stort kaos, og hun læste mailen igen og igen, selv om hun godt vidste, hvad der skulle ske.\n“Det var som at stå ved siden af sig selv. Det var svært at tro på, at det var rigtigt. Benægtelsen varede flere dage, dog uden at jeg på noget tidspunkt nærede et urealistisk håb om, at de ville trække fyringen tilbage, eller at der var sket en fejl”, bedyrer hun.\nPå dagen for hendes fyring var hun konstant mandsopdækket af sin tillidsrepræsentant og sikkerhedsrepræsentant og kollegerne. DM’s faglige konsulent dukkede op på arbejdspladsen dagen efter, og Margrethe Gade lod sig trøste af alle. Hendes studerende blev sendt hjem. En eksamen, som hendes ligeledes fyringsvarslede kollega havde ansvar for, måtte også udskydes. Meget uelegant håndteret af instituttet, mener hun.\nBeklikket på kompetencerne\nDet sidste halve år i KLEO havde ikke været sjovt.\nAllerede i sommeren 2011 fik medarbejderne at vide, at tre professionsinstitutter – KLEO, DIDAK og PAPS – skulle lægges sammen til ét. Rationalet var økonomiske besparelser på fire millioner kroner, en ordentlig sum at skulle indhente på ganske kort tid, erkender Margrethe Gade.\n“Alligevel sætter jeg spørgsmålstegn ved, om ikke sammenlægningsprocessen kunne have bibragt meget mere energi og fremtidshåb til instituttets medarbejdere, hvis de fx havde været aktivt inddraget i at skabe det nye institut, også med økonomisk ansvarlighed, lige fra starten. Måske havde det betydet færre afskedigelser, flere fratrædelser og mere nytænkning i processen med at finde indtægtsgivende opgaver”, mener Margrethe Gade.\n“Jeg er selv blevet afskediget fra et lederjob før i forbindelse med en fusion af tre VUC’er. Jeg har også selv været med til at afskedige ansatte, men jeg har aldrig oplevet noget så brutalt som nedbrydningen af KLEO. Det er en af de mest velfungerende arbejdspladser, jeg har kendt, og tilmed indtægtsgivende, og på kun et halvt år er den ene dygtige chef og medarbejder efter den anden forsvundet. Der er blevet udvist en respektløshed over for os ansatte og over for den kærlighed, mange af os har til vores arbejde. Fx fik en række mellemledere på et møde, hvor samtlige medarbejdere var til stede, for første gang besked om, at deres stillinger ville blive nedlagt. Det er på alle måder uetisk”, fortæller Margrethe Gade.\nEt andet kritikpunkt, hun hviler ved, er begrundelsen for hendes fyring.\n“Jeg og mine to andre kolleger, der også blev varslet, fik at vide, at vores kompetencer var dem, som bedst kunne undværes i organisationen. Den historie tror jeg ikke på. Jeg har fået toptilbagemeldinger på mit arbejde, hvad enten jeg har undervist, vejledt eller været projektleder. Jeg har lige fået min lektorbedømmelse ind ad døren – den kunne ikke være flottere. Og pludselig bliver jeg beklikket på mine kompetencer. UCC kunne sagtens have præsenteret os, der blev varslet, for et rationelt og analytisk funderet perspektiv i deres dispositioner. I stedet åbner de for et kolossalt fantasirum, som kan skade mit selvværd, hvis jeg ikke passer på. Det er meget sjusket”, understreger Margrethe Gade.\nEn tæt opbakning fra såvel nuværende og gamle kolleger og venner og familie har været uvurderlig for den tidligere KLEO-medarbejder. Hun har taget imod alle de knus, hun har kunnet komme i nærheden af, og hun har også givet sig selv lov og tid til at være både ked af det og rasende.\n“Min fritstilling var vigtig. Det er urimeligt at bede folk om fortsat at arbejde loyalt for en arbejdsplads, som alligevel ikke er deres længere. Jeg er siden blevet tilbudt at undervise på instituttet på timelærervilkår, men jeg vil ikke på så forringede betingelser”, siger Margrethe Gade.\n“Efterhånden er jeg ved at nå til et punkt, hvor jeg også kan glæde mig over ikke at være tynget af langsommeligheden og normerne i en stor organisation. Jeg glæder mig også til at bygge noget nyt op sammen med to andre selvstændige. Jeg er ikke den ensomme rytter, og jeg ved nu, at jeg skal være en del af et fællesskab”.


Dette 2-stjernede Lexington Inn Brooklyn ligger inden for 13 km fra Frihedsgudinden. Siden 2007 har hotellet været vært for gæsterne i en 6-etagers kejserlig bygning.\nHotellet er ideelt placeret med direkte adgang til Broadway Junction - Eastern Pky undergrundsstation. Det er cirka 4 km væk fra centrum af New York.\nHotellet har større beliggenhed tæt ved bakker og en botanisk have.\nHotellet består af 49 værelser, som er indrettede med aircondition, højhastigheds internet, en værdiboks, et køleskab og strygejern og strygebræt. De omfatter badeværelser med et badekar og en hårtørrer.\nHver dag serveres en gratis morgenmad i spisestuen. Serverer en bred vifte af retter. Kan man nå Juniors inden for 10 minutters gang.\nJohn F. Kennedy International lufthavn kan man nå på 20 minutter i bil fra Lexington Inn Brooklyn.\nHotellet tilbyder gratis parkering, et særligt rygeområde og en elevator samt et business-center og en fotokopimaskine for at imødekomme behovene hos alle gæsterne.\nPark City Grand Plaza Kensington 4* i London\nAnba Bed & Breakfast Deluxe 4* i Barcelona\nKing David 5* i Prag\nMaraba 4* i São Paulo\nMao Lin Hui Feng 3* i Beijing\nMboja 3* i Marrakesh\nRed Monkey Hostel: Barra Funda i São Paulo\nNovotel Jaragua Conv 4* i São Paulo\nFx Xisanqi 3* i Beijing\nChristina 4* i Marrakesh\nSheraton Gangnam 5* i Seoul\nNear Gwanak Mt. 2* i Seoul\nAna 2* i Seoul\nOne Circle 3* i Washington


Indsendt af Annchen kl. 21.16\nHelle - Prinsessebo 29. september 2010 kl. 21.34\nVi har de første to år brugt Miniatures flyverdragter (og vinterjakker ;O)), og vi har været super tilfreds med dem. Den lidt brede pasform har på ingen måde hindret vores datters bevægelsesfrihed.\nI år har jeg så sjovt nok købt netop den lilla Molo - jeg synes, at den er super lækker i både farve og snit. Jeg har ingen egen erfaringer med Molos flyverdragter, men har kun hørt godt om dem, så jeg krydser fingre :o) Og med hensyn til, om den går til brun, så synes jeg helt sikkert, at det er helt OK :o)\nFru Thornholm 29. september 2010 kl. 21.46\nMin datter havde Molo flyverdragt sidste år, og jeg synes den var rigtig, rigtig lækker! Netop pga den lidt smallere pasform, synes jeg den var den der blev foretrukket (frem for Reima'en). Og jo - selvfølgelig kan der sættes pang til de fine brune støvler :-)\nMånestrålens mamasita 29. september 2010 kl. 22.14\nAltså jeg har købt en pang lilla mini-a-ture flyverdragt til Sofie, og hun har de samme brune Angulus støvler som Karoline, bare med naturfarvet bund - og jeg synes det passer super fint sammen :)\nmen det lækre doucede farve er godt nok også skøn!\nhar også kun hørt super om molo, men af en eller anden årag, hælder jeg bare mere til mini-a-tures design :)\nhåber du finder ud af hvad du skal købe .)\nUlla V. 29. september 2010 kl. 22.46\nMin søn har brugt Miniature tøj i mange år - desværre er han nu for stor!! :( - og jeg kan kun give både over- og hverdagstøjet min allerbedste anbefaling. Han har altid elsket pasformen i tøjet og jeg har nydt deres vidunderlige design og det faktum at tøjet holder sig rigtig pænt efter mange ganges vask.\nMolo brugte han også en lille smule, men ikke deres overtøj.\nHåber det kan hjælpe dig en smule med at vælge. :)\nFrk. Ranke 30. september 2010 kl. 05.45\nHer ingen erfaring med dem som overtøj. Men synes at miniAture´s flyverdragt. Ser utrolig lækker ude. Ud fra Look vil jeg vælge den.\nMette 30. september 2010 kl. 08.49\nHerhjemme er vi helt afhængige af Mini a Tures anorakker. De er virkelig gode (vind og vandtætte og gode sammen med et par regnbukser her i overgangen). Jeg har netop en vinterudgave igår (da efteråret også kom bag på mig ;) og jeg synes den lilla farve er rigtig lækker!\nHar du overvejet Ver de Terres flyverdragter? Sådan en havde vi sidste år. Carla er jo udendørs hele dage i al slags vejr, året rund i dagplejen og hun var aldrig kold eller våd i den flyverdragt. Og så er de jo bare super lækre og simple i designet :)\nGod fornøjelse med det sidste indkøb. Her mangler vi stadig vinterstøvlerne ;)\nFru Mulle 30. september 2010 kl. 09.44\nDidriksons! Jeg taler varmt for Didriksons flyverdragter. Svensk mærke - ret ukendt i Danmark indtil nu, men de er altså virkelig lækre. Vandtætte, åndbare og varme - og ikke til at slide op. Prøv at google dem ;-)\nstubenfreude 30. september 2010 kl. 10.57\njeg siger )også) bare DIDRIKSONS fra sverige. De er super gode til alt slags vejr. De er vandtætte, varme og så er deres pasform super god, så børnene kan bevæge sig uden at være en slags sumobryder. Pigerne har været vild glade for dem, (de er også ude hver dag i al slags vejr) da de ikke er særlig tunge og giver friheden til at klatre osv grundet deres snit. derudover har de ekstra "ripkant" på ærmerne, så sneen ikke kan komme op under ærmerne (dog i vandtæt tekstil).\nsynes bestemt du skal goggle. Jeg bestilte over nettet og der har ikke været det mindste problem. Du kan eventuel skrive Karolines højde pt, så er de super søde til at finde den størrelse, hun kan bruge pt og det halve år frem.\nGod søgning til dig:)\nShina 1. oktober 2010 kl. 17.38\nJeg stemmer også for Mini a ture. Herhjemme har Therese på snart 5 år kun brugt deres flyverdragter, vinterjakker og sommerjakker og vi har bestemt været glade for det.\nThore på 9 år har i de sidste år brugt deres vinter og sommerjakker samt skibukser, men weeee...i år er sidste år, da han er i den største størrelse nu.\nAnnchen 1. oktober 2010 kl. 20.28\nTusind tak for hjælpen og idéerne..!!:)\nVi er vant til MAT's lækre vinterjakker - derfor jeg også er lidt forelsket i kvaliteten..\nHvis den kan passe hende i str.92 (så jeg kan få den med 2 lynlåse) tror jeg, det bliver den i sidste ende...:)\nDidriksons kender jeg bestemt - de er super fede og jeg ønsker mig faktisk en lang parka fra dem;)